DOI: 10.14457/tu.the.2016.1686
title: การศึกษาทัศนคติและการมีส่วนร่วมในกิจกรรมความรับผิดชอบต่อสังคมของนักศึกษามหาวิทยาลัยธรรมศาสตร์ ศูนย์ลำปาง

description: การศึกษาเรื่อง “ทัศนคติและการมีส่วนร่วมในกิจกรรมความรับผิดชอบต่อสังคมของนักศึกษามหาวิทยาลัยธรรมศาสตร์ ศูนย์ลำปาง” มีวัตถุประสงค์เพื่อศึกษาระดับการรับรู้ของนักศึกษามหาวิทยาลัยธรรมศาสตร์ ศูนย์ลำปาง ต่อกิจกรรมความรับผิดชอบต่อสังคม เพื่อศึกษาทัศนคติของนักศึกษามหาวิทยาลัยธรรมศาสตร์ ศูนย์ลำปาง ต่อกิจกรรมความรับผิดชอบต่อสังคม และเพื่อศึกษาการมีส่วนร่วมของนักศึกษามหาวิทยาลัยธรรมศาสตร์ ศูนย์ลำปาง ในกิจกรรมความรับผิดชอบต่อสังคม ศึกษาโดยวิธีการใช้แบบสอบถามเก็บจากกลุ่มตัวอย่าง ซึ่งนักศึกษามหาวิทยาลัยธรรมศาสตร์ ศูนย์ลำปาง นักศึกษาชั้นปีที่ 1-4 มหาวิทยาลัยธรรมศาสตร์ ศูนย์ลำปาง ซึ่งประกอบไปด้วย 4 คณะ ได้แก่ คณะนิติศาสตร์ คณะสังคมสงเคราะห์ศาสตร์ วิทยาลัยสหวิทยาการ และคณะศิลปกรรมศาสตร์ ซึ่งมีจำนวน 323 คน มีผู้ตอบกลับแบบสอบถามจำนวนทั้งสิ้น 323 คน โดยใช้ค่าสถิติที่ใช้วิเคราะห์ ได้แก่ ค่าร้อยละค่าเฉลี่ยหรือมัชฌิมนิเลขคณิต ค่าเบี่ยงเบนมาตรฐาน ค่า t-test และค่า F-test ในการทดสอบแบบความสัมพันธ์ระหว่าตัวแปร สรุปผลได้ดังนี้ จากผลการศึกษาข้อมูลส่วนบุคคล พบว่า กลุ่มตัวอย่างเป็นเพศหญิง ศึกษาอยู่คณะนิติศาสตร์ และศึกษาอยู่ชั้นปีที่ 1 มีเกรดเฉลี่ยสะสมล่าสุดอยู่ในช่วง 2.50-2.99 มีความถี่ในการเข้าร่วมกิจกรรมมากกว่า 5 ครั้งต่อภาคเรียน ประเภทกิจกรรมที่กลุ่มตัวอย่างเข้าร่วมมากที่สุด คือ กิจกรรมทางด้านวิชาการ คิดเป็นร้อยละ 56.76 ซึ่งจากการศึกษาการรับรู้ของนักศึกษามหาวิทยาลัยธรรมศาสตร์ ศูนย์ลำปาง ต่อกิจกรรมความรับผิดชอบต่อสังคม มีทั้งหมด 3 ด้าน ได้แก่ ด้านกิจกรรมภายในมหาวิทยาลัย พบว่า นักศึกษามีการรับรู้ในระดับมากในประเด็นมหาวิทยาลัยมีการส่งเสริมให้นักศึกษาทำโครงการในรายวิชา TU 100 ซึ่งแสดงถึงการเป็นพลเมืองและการมีความรับผิดชอบต่อสังคมให้กับนักศึกษาชั้นปีที่ 1 ด้านกิจกรรมภายนอกมหาวิทยาลัย พบว่า นักศึกษามีการรับรู้ในระดับมากในประเด็นการดำเนินกิจกรรมเพื่อสังคมทำให้นักศึกษามีความตระหนักถึงความรับผิดต่อสังคมภายนอก เช่น การทำโครงการค่ายสร้างเพื่อพัฒนาชุมชนในพื้นที่ห่างไกล โครงการบริจาคสิ่งของให้กับผู้ด้อยโอกาส โครงการทางด้านสิ่งแวดล้อม และด้านนโยบายความรับผิดชอบ พบว่า นักศึกษามีการรับรู้ในระดับมากในประเด็นนโยบายของมหาวิทยาลัย เรื่องจิตสาธารณะและความรับผิดชอบต่อสังคมเป็นนโยบายที่สร้างประโยชน์และคุณค่าต่อสังคม และเมื่อศึกษาทัศนคติของนักศึกษามหาวิทยาลัยธรรมศาสตร์ ศูนย์ลำปาง ต่อกิจกรรมความรับผิดชอบต่อสังคม พบว่า นักศึกษามีทัศนคติด้านคุณค่าของกิจกรรมความรับผิดชอบต่อสังคม อยู่ในระดับมาก และเมื่อศึกษาระดับการมีส่วนร่วมของนักศึกษา พบว่า การมีส่วนร่วมของนักศึกษามหาวิทยาลัยธรรมศาสตร์ ศูนย์ลำปางต่อกิจกรรมความรับผิดชอบต่อสังคมพบว่านักศึกษามีส่วนร่วมในการริเริ่มโครงการในระดับมาก ข้อเสนอแนะ มหาวิทยาลัยและคณะควรมีการประชาสัมพันธ์รวมไปถึงการเผยแพร่อัตลักษณ์ แผนกลยุทธ์ ในเรื่องจิตสาธารณะและความรับผิดชอบต่อสังคม เพื่อให้นักศึกษามีความรู้ ความเข้าใจมากขึ้นและรวมไปถึงการมีกิจกรรมที่ส่งเสริมนักศึกษาในด้านคุณธรรมจริยธรรม และความรับผิดชอบต่อสังคมเพื่อเป็นแนวทางในการปลูกฝังจิตสำนึก และตระหนักถึงการให้ความช่วยเหลือด้านสังคม คณะควรให้ความสำคัญของการดำเนินงานตามนโยบายของมหาวิทยาลัยที่ต้องการเน้นย้ำถึงความเป็นธรรมศาสตร์และความรับผิดชอบต่อสังคม นอกจากนี้ควรมีการสนับสนุนงบประมาณให้นักศึกษาในการทำกิจกรรมความรับผิดชอบต่อสังคมอย่างเพียงพอ อันเป็นการส่งเสริมให้นักศึกษามีส่วนร่วมในกิจกรรมความรับผิดชอบต่อสังคมมากขึ้น ทั้งกิจกรรมที่เกี่ยวข้องกับวิชาเรียน และกิจกรรมที่ไม่เกี่ยวข้องกับวิชาเรียน